ประธานรัฐสภา ร่วมมอบถุงยังชีพและนมกล่องสำหรับเด็ก ให้ประชาชนในชุมชน ซอยหมอเหล็ง บรรเทาความเดือดร้อนในช่วงการระบาดของโรคโควิด-19
ประธานรัฐสภา ร่วมมอบถุงยังชีพและนมกล่องสำหรับเด็ก ให้ประชาชนในชุมชน ซอยหมอเหล็ง บรรเทาความเดือดร้อนในช่วงการระบาดของโรคโควิด-19นายชวน หลีกภัย ประธานรัฐสภาและประธานสภาผู้แทนราษฎร ร่วมมอบถุงยังชีพ ประกอบด้วย ข้าวสาร อาหารแห้ง มาม่า ปลากระป๋อง และนมกล่องสำหรับเด็ก จำนวน 1,000 ชุด ให้กับประชาชนในชุมชนซอยหมอเหล็ง เขตราชเทวี กรุงเทพฯ เพื่อช่วยเหลือและบรรเทาความเดือดร้อนให้กับประชาชนในช่วงสถานการณ์การแพร่ระบาดเชื้อไวรัสโคโรนา 2019 (โควิด-19) ซึ่งเป็นช่วงที่ผู้ปกครองกำลังเผชิญกับผลกระทบทางเศรษฐกิจและประสบปัญหาด้านการเงินที่อาจส่งผลกระทบต่อการเลี้ยงดูเด็กในครอบครัวสำหรับประชาชนที่รับมอบถุงยังชีพ มีการสวมหน้ากากป้องกันตนเองและเว้นระยะห่าง 1 เมตร ตามมาตรการป้องกันโรคของกระทรวงสาธารณสุขและมีเจ้าหน้าที่ช่วยอำนวยความสะดวกจัดระเบียบให้เป็นไปด้วยความเรียบร้อยทั้งนี้ นายชวน หลีกภัย เป็นผู้ริเริ่มโครงการนมโรงเรียน เมื่อครั้งดำรงตำเเหน่งนายกรัฐมนตรี ในปี 2535 โดยได้เล็งเห็นถึงความสำคัญของการให้เด็กดื่มนม เพื่อที่เด็กๆ จะได้รับสารอาหารที่จำเป็นสำหรับการเจริญเติบโตและเสริมศักยภาพการเรียนรู้และการพัฒนาสมองของเด็กต่อไป